ചെന്നൈ സൂപ്പര് കിങ്സ് മുംബൈ ഇന്ത്യന്സ് പോരാട്ടത്തോടെ ഐ.പി.എല് രണ്ടാം ഘട്ടത്തിന് ഇന്ന് തുടക്കം ഇന്ത്യന് പ്രീമിയര് ലീഗിന്റെ രണ്ടാം ഘട്ടത്തിന് ഇന്ന് യു.എ.ഇയില് തുടക്കമാവും. ചെന്നൈ സൂപ്പര് കിങ്സ് മുംബൈ ഇന്ത്യന്സ് പോരാട്ടത്തോടെയാണ് ഐ.പി.എല്ലിന്റെ രണ്ടാം ഘട്ടം ആരംഭിക്കുന്നത്. ദുബായ് ഇന്റര്നാഷണല് ക്രിക്കറ്റ് സ്റ്റേഡിയത്തില് വെച്ച് ഇന്ത്യന് സമയം രാത്രി 7.30നാണ് മത്സരം. 7 മത്സരങ്ങളില് നിന്ന് അഞ്ചും ജയിച്ച് ചെന്നൈ സൂപ്പര് കിങ്സ് 10 പോയിന്റുമായി ഐ.പി.എല് പോയിന്റ് പട്ടികയില് രണ്ടാം സ്ഥാനത്താണ്. അതെ സമയം 7 മത്സരങ്ങളില് നിന്ന് നാല് ജയവുമായി മുംബൈ ഇന്ത്യന്സ് പോയിന്റ് പട്ടികയില് നാലാം സ്ഥാനത്താണ്. ചെന്നൈ സൂപ്പര് കിങ്സ് നിരയില് കഴിഞ്ഞ ദിവസം മാത്രം യു.എ.ഇയില് എത്തിയ സാം കുറന് ഇന്നത്തെ മത്സരത്തിന് ഉണ്ടാവില്ല. അതെ സമയം ഫാഫ് ഡുപ്ലെസി പരിക്ക് മാറി പരിശീലനം ആരംഭിച്ചതും ബ്രാവോ പരിക്ക് മാറി തിരിച്ചെത്തുന്നതും ചെന്നൈക്ക് ആശ്വാസമാകും. മുംബൈ നിരയില് ക്യാപ്റ്റന് രോഹിത് ശര്മ്മ കഴിഞ്ഞ ദിവസം ക്വറന്റൈന് കഴിഞ്ഞു പരിശീലനം ആരംഭിക്കുകയും ചെയ്തിരുന്നു.